b'\n_START_ARTICLE_\nValtioministeri\n_START_PARAGRAPH_\nValtioministeri on poliittinen virka tai arvonimi, jonka merkitys vaihtelee valtiosta toiseen._NEWLINE_Ranskassa valtioministerit ovat eritt\xc3\xa4in korkea-arvoisia ministereit\xc3\xa4, jotka ovat arvoltaan p\xc3\xa4\xc3\xa4ministerin alapuolella. Monacon valtioministeri on Monacon hallituksen p\xc3\xa4\xc3\xa4mies._NEWLINE_Alankomaissa valtioministeri on arvonimi, joka voidaan my\xc3\xb6nt\xc3\xa4\xc3\xa4 valtiomiehille, joilla ei en\xc3\xa4\xc3\xa4 ole julkista asemaa. Belgiassa valtioministeri on kuninkaan my\xc3\xb6nt\xc3\xa4m\xc3\xa4 arvonimi, jonka kuningas my\xc3\xb6nt\xc3\xa4\xc3\xa4 p\xc3\xa4\xc3\xa4ministerin suosittelemalle poliitikolle._NEWLINE_Intiassa valtioministeri tarkoittaa apulaisministeri\xc3\xa4, joka vastaa ministeri\xc3\xb6t\xc3\xa4 johtavalle ministerille. Toisinaan virkoihin nimitet\xc3\xa4\xc3\xa4n itsen\xc3\xa4isi\xc3\xa4 valtioministereit\xc3\xa4, jotka johtavat ministeri\xc3\xb6it\xc3\xa4ns\xc3\xa4 itse ilman ylemp\xc3\xa4\xc3\xa4 ministeri\xc3\xa4. Kanadassa nimityksell\xc3\xa4 on samankaltainen merkitys.'